Egil Hyldmo

Egil Hyldmo (1943–2020) var en norsk journalist, redaktør og forfatter.Minneord av Åsmund Snøfugl, Aftenposten 23. april 2020

Han vokste opp i Vikna og Meldal og tok artium ved Orkdal landsgymnas i 1963.

Han var informasjonssekretær/redaktør i Norsk Ungdom og generalsekretær i Noregs Ungdomslag fra 1972 til 1977, deretter ansvarlig redaktør i Stjørdalingen fra 1977 til 1982.

I 1982 etablerte han Ytringen Avis på Kolvereid, en lokalavis for Ytre Namdalen. I tillegg til å være redaktør og daglig leder, drev han forretningen Ytringen Papir og nærradioen Radio Ytringen. Han var aktiv i Landslaget for lokalaviser inntil han i 1994 ble kjøpt ut av avisen og ble frilans forfatter på fulltid.

Han utgav seks fagbøker for barn og ungdom: om gaupe, bjørn, moskus, ulv og jerv, om Bosnia-Hercegovina, og om Serbia og Montenegro.Presentasjon av Egil Hyldmo i Forfatterkatalogen på Forfattersentrums nettsider 

Hyldmo ble tildelt Skolebibliotekarforeningens litteraturpris for Bjørneboka i 1998 og Landslaget for lokalavisers ærespris i 1991.

 Bibliografi 
 Trønder-gull, sakprosa (1992)
 Nok er nok, sakprosa, Samlaget (1993)
 Varg i VM, krim og spenning (1997)
 Ulveboka, sakprosa for barn og ungdom (1997)
 Bjørneboka. sakprosa for barn og ungdom (1998)
 Jervboka, sakprosa for barn og ungdom (2000)
 Vårt heimland: Bosnia-Hercegovina, sakprosa for barn og ungdom, Ego media (2006)
 Våre heimland: Serbia og Montenegro, sakprosa for barn og ungdom, Ego media (2008)
 Bacalao de Cuba, roman (2008)
 Moskusboka, sakprosa for barn og ungdom, Ego media (2010)
 Folket som kunne fly, sakprosa for barn og ungdom, Ego media (2012)
 Trønder-gull, sakprosa, Ego media (2014)
 Elgboka, sakprosa for barn. Ego media 2016. ISBN 978-82-9236-113-9

 Referanser 

Kategori:Norske redaktører
Kategori:Norske barnebokforfattere
Kategori:Norske sakprosaforfattere
Kategori:Nynorskforfattere
Kategori:Personer fra Vikna kommune